Document ID: 32010D0724

РЕШЕНИЕ НА КОМИСИЯТА
от 26 ноември 2010 година
относно позицията на Европейския съюз по отношение на изменението на приложение 6 към Споразумението между Европейската общност и Конфедерация Швейцария относно търговията със селскостопански продукти
(2010/724/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Решение 2002/309/ЕО, Евратом, на Съвета и на Комисията относно Споразумението за научно и технологично сътрудничество от 4 април 2002 г. за сключване на седем споразумения с Швейцарската конфедерация (1), и по-специално член 5, параграф 2, втора алинея от него,
като има предвид, че:
(1)
Споразумението между Европейската общност и Конфедерация Швейцария относно търговията със селскостопански продукти (2) (наричано по-нататък „Споразумение относно селското стопанство“) влезе в сила на 1 юни 2002 г.
(2)
С член 6 от Споразумението относно селското стопанство се създава Смесен комитет по селското стопанство, който отговаря за администрирането на Споразумението относно селското стопанство и гарантира нормалното му прилагане.
(3)
С член 11 от Споразумението относно селското стопанство се оправомощава Смесеният комитет по селското стопанство да изменя приложенията и допълненията към приложенията с помощта на решения.
(4)
Неотдавна Смесеният комитет по селското стопанство взе решение да измени членове 2 и 3 и допълнения 1, 2, 3 и 4 към приложение 6 към Споразумението относно селското стопанство.
(5)
В член 5, параграф 2 от Решение 2002/309/ЕО се предвижда, че при приемане на позицията на Съюза по отношение на решението на Смесения комитет по селското стопанство за изменение на приложение 6 към Споразумението относно селското стопанство, Комисията следва процедурата, предвидена в членове 4 и 7 от Решение 1999/468/ЕО на Съвета (3). Комисията се подпомага от Постоянния комитет по семена и посадъчен материал за земеделие, градинарство и горско стопанство, създаден по силата на член 1 от Решение 66/399/ЕИО на Съвета (4).
(6)
Позицията на Европейския съюз, която Комисията трябва да заеме в рамките на Смесения комитет по селското стопанство по отношение на измененията в приложение 6 към Споразумението относно селското стопанство, трябва да бъде определена с настоящото решение.
(7)
Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
Позицията на Европейския съюз, която Комисията трябва да приеме в рамките на Смесения комитет по селското стопанство, създаден по силата на член 6 от Споразумението между Европейската общност и Конфедерация Швейцария относно търговията със селскостопански продукти, се основава върху проекта на решение на Смесения комитет по селското стопанство, приложен към настоящото решение.
Член 2
След приемане на решението на Смесения комитет по селското стопанство то се публикува в Официален вестник на Европейския съюз.
Съставено в Брюксел на 26 ноември 2010 година.

Labels: 3
18
15